TEMA 12. LA MUTACIÓ  | Genètica (UAB) | Unybook\nTEMA 12. LA MUTACIÓ (2014)\nTEMA 12. LA MUTACIÓ\nTEMA 12: LA MUTACIÓ Mutació espontània: és aquella que apareix a causa de mecanismes propis de la cèl·lula, com la replicació, l’aparellament de bases...\nMutació induïda: apareix per l’efecte de substàncies, agents químics o físics que provoquen algun canvi en l’estructura del DNA.\nMutació somàtica: mutació en qualsevol cèl·lula del cos. La mutació no es pot transmetre a la descendència perquè només la té l’individu.\nMutació germinal: mutació en els gàmetes. La mutació es manifestarà en la descendència, i aquesta, a la vegada, la continuarà transmetent a la seva.\nMUTACIÓ ALEATÒRIA VS DIRIGIDA: TEST DE FLUCTUACIÓ TAXA I FREQÜÈNCIA DE MUTACIONS ESPONTÀNIES La freqüència de mutació per gen (en la formació d’un gàmeta o en una replicació) és de 10 -4 a 10-8. Per nucleòtid és entre 10-8 i 10-9. Estimacions recents en humans mostren que hi ha 75 noves mutacions per genoma haploide i generació, la qual cosa equival a una taxa de mutació de 2,3 · 10-8 per bp (parell de bases).\nEn l’exemple: Freqüència de mutació: 2/8.\nTaxa de mutació: 1/7 (Número de divisions = nombre de cèl·lules finals – 1).\nCANVIS DE NUCLEÒTID PUNTUALS EN EL DNA Les conseqüències són: Indel = nom genèric que es refereix a totes les mutacions de delecció i inserció de bases.\nBASES MOLECULARS DE LA MUTACIÓ ESPONTÀNIA Moltes de les mutacions succeeixen de forma espontània: es donen durant la replicació sense que hi hagi substàncies que indueixin a les mutacions: - Formes tautomèriques: produeixen transicions.\nAlineament incorrecte de les seqüències quan hi ha molts nucleòtids repetits.\nA part de la replicació, també hi pot haver lesions espontànies del DNA en qualsevol moment del cicle cel·lular: - Despurinació: pèrdua de l’enllaç glicosídic amb el sucre.\nDesaminació: pèrdua del grup amino.\nDany per oxidació: radicals hidroxils, superòxid, peròxid d’hidrogen... poden provocar ruptures i oxidacions de la molècula de DNA.\nTautomeria Són molècules amb la mateixa composició química però que tenen la distribució dels seus àtoms diferents. Això permet l’aparellament de les bases.\nLa forma tautomèrica dels nucleòtids fa que les bases s’uneixin incorrectament, amb una altra base que no és la que li pertoca. La forma tautomèrica de la citosina té més afinitat per l’adenina que per la guanina.\nForma imino = forma tautomèrica.\nContínuament hi ha bases que es van convertint dinàmicament a la seva forma tautomèrica.\nAixò fa que en cada moment hi hagi unes quantes del total que estiguin en la forma imino. Si a una base la replicació l’enganxa en el moment en el que es troba en forma tautomèrica, s’aparellarà amb una base incorrecta.\nLa forma imino de l’adenina s’uneix amb la citosina abans d’unir-se a la timina. La forma enol (tautomèrica) de la timina s’uneix amb la guanina, i la de la guanina s’uneix amb la timina.\nEn una replicació dos nucleòtids s’emparellen malament perquè una de les bases estava en la forma tautomèrica, però això al cap d’una estona es desfà i torna a estar en l’estat normal. Però llavors, les bases continuen mal aparellades, i en la segona replicació, una de les noves dobles cadenes mantindrà un nucleòtid erroni i el replicarà malament. En una de les quatre cadenes filles apareixerà una mutació.\nA més veiem que el canvi de base és per una del mateix tipus, així que la tautomeria sempre produeix una mutació de transicions. Per aquesta raó sempre es donen més transicions que transversions.\nAlineament incorrecte Si hi ha un emparellament en una replicació d’una cadena amb molts nucleòtids iguals repetits, fa que la còpia d’algun d’aquests nucleòtids repetits es perdi, i per tant es doni una deleció.\nMUTACIONS INDUÏDES PER AGENTS QUÍMICS Hi ha substàncies químiques que són anàlogues de bases. Aquestes substàncies s’anomenen mutàgens. Ex: - 5-bromuracil: anàleg a la timina, de manera que s’uneix a l’adenina, i a més també a la guanina (en la forma ionitzada). Això fa que s’augmenti l’espectre mutacional.\n2-aminopurina: anàleg de l’adenina. Es pot aparellar amb timina o citosina, de manera que també augmenta l’espectre mutacional.\nAgents químics Modifiquen les bases induint un aparellament incorrecte. Ex: òxid nitrós desamina, el metilmetà sulfonat és un agent alquilant...\nAgents físics Els rajos ultraviolats creen un dímer de timina entre dues timines contigües.\nHi ha radiacions ionitzats que poden trencar els enllaços i directament tota l’estructura del DNA.\nSi trenca la doble cadena, pot tenir efectes letals. També pot provocar un aparellament incorrecte per ruptura de l’enllaç n-glicosídic.\nMECANISMES DE REPLICACIÓ DEL DNA Hi ha la replicació directa, la replicació per escissió, la postreplicativa, la propensa a error (SOS en bacteris) i la reparació de ruptures de doble cadena. (No explicat perquè ha dit que no ho preguntarà).\nSi els mecanismes reparadors no són suficients, la mutació es manté i es transmet a les generacions cel·lulars següents, llavors sí que la mutació pot afectar.\nGENÈTICA DEL CÀNCER El càncer és una conseqüència fenotípica de la mutació somàtica. De fet, no és una única mutació, sinó l’acumulació de moltes. El càncer és el creixement incontrolat d’un clon cel·lular, el que s’anomena metàstasi. Hi ha mutacions que fan que les cèl·lules no responguin als senyals de control del creixement. Les cèl·lules perden el control i tenen una capacitat proliferadors molt gran, de fet fins i tot es poden desdiferenciar i multiplicar-se en grans quantitats. Això permet que s’associï a molts òrgans i aprofitar-se’n, i també vascularitzar-se, de manera que tingui molts més nutrients.\nHi ha una selecció natural entre les cèl·lules somàtiques d’un organisme que escapen al control de l’organisme. Les més agressives, les que més es descontrolen, les que es multipliques més i més s’expandeixen... són les que acaben governant el sistema.\nHi ha diferents tipus de càncer en funció dels teixits que afecta: - Leucèmia: glòbuls blancs.\nSarcoma: el mesoderma (ossos, músculs...).\nCarcinoma: en la pell, glàndules, mama... És en l’epiteli, i són el 85% dels càncers, ja que són les zones on hi ha més divisió de les cèl·lules.\nHi ha una teoria que diu que alguns càncers estan provocats per una fusió entre mutacions somàtiques i virus.\nHi ha tres causes genètiques del càncer: - - Oncogens: normalment són els protooncogens. Promouen la proliferació cel·lular.\nPrecisament quan es descontrolen, es converteixen en oncogens, i estimulen una proliferació cel·lular excessiva.\nGens supressors de tumors (TS): inhibeixen la proliferació cel·lular excessiva. Si es descontrolen deixen de fer-ho.\nEntre els oncogens i els TS, hi ha un patró autosòmic recessiu, ja que han de fallar els dos perquè es produeixi un càncer.\n- Gens mutadors: gens que augmenten la taxa de mutació del conjunt del genoma.\nGenética - 12. La mutació (2015) Apunte\nGenètica de Poblacions - TTEMA 10. MUTACIÓ II (2015) Apunte\nGenètica de Poblacions - TTEMA 10. MUTACIÓ I (2015) Apunte\nGenètica de Poblacions - TTEMA 10. MUTACIÓ III (2015) Apunte\nGenètica de Poblacions - TTEMA 10 – La mutació I (2015) Apunte


AstroMallorca presentarà ‘La contaminació lumínica’ a la lV Fira de la Ciència i la Tecnologia - Bonart\nAstroMallorca presentarà ‘La contaminació lumínica’ a la lV Fira de la Ciència i la Tecnologia\nbonart inca - 24/10/19\nEl proper diumenge 27 d’octubre, AstroMallorca inaugura l’exposició La contaminació lumínica dins el marc de la fira de la ciència i la tecnologia, segona de les Fires d’ Inca. Es tracta d’una iniciativa de les organitzacions astronòmiques Cel Fosc i la Federación de Asociaciones Astronómicas de España, amb una edició especialment dissenyada per les Illes per part d’AstroMallorca.\nDes d’AstroMallorca es recorda que els efectes de la contaminació lumínica impliquen un mal ús de l’energia en la il·luminació, i que al mateix temps té conseqüències negatives per a la vida nocturna alterant els seus cicles vitals. Es vol recordar també que les causes principals són l'ús de lluminàries amb mal disseny, bombetes ineficaces, contaminants o mal col·locades, i que es poden optimitzar les instal·lacions d'enllumenat públic i privat de moltes maneres.\nPer això es vol reivindicar la visió del cel, com a part del paisatge natural, com ben immaterial i com a patrimoni comú que cal protegir. A més l'exposició contarà amb una cúpula planetari, on es projectarà una presentació per difondre la importància i la lluita contra aquesta problemàtica. L’exposició romandrà a la Fàbrica Ramis a Inca, el Diumenge 27 de 10:30h a 19h i el Dilluns (per visites escolars) de 9h a 14h.\nIV EDICIÓ DE GABINET ART FAIR\n“IMPLOSIÓ” VISTA PER SOAD HOUMAN A ES BALUARD\nNÚRIA GUINOVART A LA GALERIA PATRICK J. DOMKEN


Setmana negra a les carreteres catalanes, amb nou víctimes mortals en accid\nper Redacció diumenge, 12 d’agost 2018 - 20:17h | Actualitzat a 14/08/2018 11:17h\nPosteriorment, el conductor d'una furgoneta va morir en xocar frontalment amb un camió quan circulava per la carretera N-340, a l'altura d'Alcanar,al Montsià. El succés va tenir lloc a les 6.14 hores del matí i la carretera va quedar tallada en els dos sentits de la marxa fins a dos quarts d'onze del matí, quan es va reobrir al trànsit.\nPerò, sens dubte, el dia més tràgic ha estat aquest diumenge, amb un total de quatre persones han perdut la vida en dos accidents a les carreteres C-12 i C-14. El primer ha tingut lloc a les set del matí, quanun cotxe en el qual viatjaven cinc joves s'ha sortit de la via a la C-12 a Balaguer, a la comarca de la Noguera deixant tres víctimes mortals, amb edats d'entre 23 i 30 anys, i dos ferits greus de 16 anys. Per ara, els Mossos continuen investigant les causes d'aquest accident, però tot apunta que l'excés de velocitat podria ser la causa principal.\nLa nova setmana no ha començat gaire millor que l'anterior. I és que aquesta passada matinada un accident múltiple que ha tingut lloc a l'autovia A-2 ha posat fi a la vida de dues personesmés a la Ribera d'Ondarra, a la comarca de la Segarra. El sinistre s'ha produït a quarts de cinc de la matinada, més concretament al quilòmetre 530,2 en sentit Barcelona quan tres vehicles han col·lidit entre ells.\nÚLTIMA HORA: Segon accident mortal en un mateix dia a la C-14 catalana\nMossos d'Esquadra Bombers AP-7 N-340 SEM C-25 Defunció


Notícies :: Notícies GCTPFNN :: Crida de les dones contra l'energia nuclear\nCrida de les dones contra l'energia nuclear\nJa és disponible la traducció catalana de la Crida de les dones per a l'abandonament immediat de l'ús de l'energia atòmica.\nAquí sota trobareu una traducció al català de la Crida de les Dones per a l'Abandonament Immediat de l'Ús de l'Energia Atòmica llançat al març de 2012 en el lloc francòfon Femmes pour l'Arrêt Immédiat du Recours à l'Énergie Atomique.\nLes firmes de dones d'altres països que França són benvingudes!\nNo obstant això, com el lloc de FAIREA no està dedicat a centralitzar les signatures de totes les dones del planeta, difonem aquesta traducció abans que res en l'esperança que incitarà a dones d'altres nacionalitats a llançar en el seu propi país i en altres llengües iniciatives similars\nPer més precisions, mira les rúbriques en francès «Com donar a conèixer la crida» aquí i «Traduccions» aquí\nPer contactar (escriviu si us plau en francès o en anglès): contact@fairea.fr\nCrida de les Dones per a l'Abandonament Immediat de l'Ús de l'Energia Atòmica\nAlgunes de nosaltres som conegudes. Altres menys. Altres no ho som en absolut. Algunes som militants des de fa molt temps. Altres no militarem mai. Algunes som amigues íntimes. Altres manifestem profunds desacords entre nosaltres en quantitat de temes.\nPerò totes compartim ara la convicció de la necessitat vital de l'abandonament immediat de l'ús de l'energia nuclear, ja sigui per a la producció d'electricitat o per a l’armament.\nEls nostres arguments són múltiples, les nostres xarxes diverses, així com també ho són les nostres iniciatives i maneres d'actuar i inventarem altres a mesura que avancem.\nDe moment, des que es va iniciar el drama de Fukushima, ens sembla urgent començar a comptar quantes som, i que deixin d'explicar-nos contes.\nNi cotització ni estructura burocràtica: serem una germandat informal.\nEn signar aquest document, cadascuna de nosaltres es compromet a ser, simplement, a la seva pròpia manera, una dona per a l'abandó immediat de l'ús de l'energia atòmica, així com a intervenir en aquest sentit, sola o amb altres persones, on i quan li resulti possible.\nMés, sobre...: Crida de les dones , energia nuclear , energia atòmica


Pis en venda a Nagol, 3 habitacions, 96 metres\nPis en venda a Nagol, 3 habitacions, 96 metres\nPisos d'obra nova, amb acabats de qualitat situats a la Parròquia de Sant Julià de Lòria, en un conjunt residencial molt tranquil de Nagol. A pocs minuts del centre del poble on trobem tot tipus de serveis i comerços. Disposen de molt de sol i magnifiques vistes. La promoció, disposa de plantes baixes amb jardí i pisos de 2 i 3 dormitoris amb accés a terrasses. Amplis menjadors amb finestrals i amb llar de foc. Cuina equipada (mobles de fusta de melanina, equipada amb vitroceràmica, forn, microones, rentaplats, nevera, rentadora i assecadora). Els 2 banys amb sanitaris blancs de la marca Roca o similar i aixetes monocomandament i piques encastades. El terra de tot el pis és de parquet laminat, excepte els banys que van amb gres porcellànic. La façana exterior serà de pedra del país irregular amb junta per aïllar del fred, persianes elèctriques a més a més amb finestres amb triple vidre. Calefacció de terra radiant i aigua calenta per aerotermia. Es complementa amb un box tancat amb dues places d'aparcament i un traster. Fotos tipus. Es poden veure sobre plànol. Data prevista de finalització 04/2024 aproximadament. No dubteu en contactar-nos per a més informació al +376 801 200 o a www.zonahabitable.com\nDarrera modificació: 28/01/2022\nPis en venda a Nagol, 2 habitacions, 74 metres\nPis en venda a Nagol, 3 habitacions, 88 metres\n[ ref: 12889]


Alumnes de secundària viuran experiències literàries amb el Festival MOT - SIESTV\n08 març 2022 Alumnes de secundària viuran experiències literàries amb el Festival MOT\nEl 9 de març a Olot i el 16 de març a Girona, el MOT INS portarà xerrades, tallers de creació i experimentació a onze instituts\nPosted at 00:58h in Lletres by siestv\nRedacció.- Un any més el Festival MOT tindrà presència als centres de secundària amb el MOT INS. L’objectiu és acostar la literatura i la creació als joves d’ESO i Batxillerat, des de propostes vivencials que els allunyin de l’obligatorietat de l’aula, en espais culturals de la ciutat i promovent la socialització entre estudiants de diversos centres.\nEl programa del MOT INS se centra en dues jornades, a Olot el 9 de març, i a Girona, una setmana després, el 16 de març. Coordinat per l’especialista en foment de la lectura, Àgata Losantos, el MOT INS proposa una matinal d’experiències literàries amb una conversa i diversos tallers.\nA Olot, Lluís Ruiz, especialista en divulgació literària i llibreter, conduirà una conversa amb Laia Viñas, Èlia Espinosa i Irene Gómez Diéguez, tres autores de menys de vint-i-cinc anys.\nA Girona, la Mixa (especialista en divulgació literària a les xarxes socials) conversarà amb tres joves que es dediquen a difondre lectures a través d’Instagram i Youtube: Meyonbook, La Prestatgeria de Marta i Mar de Llibres.\nDesprés de les converses els joves participaran en tallers literaris de temàtiques diverses com: literatura eròtica, escriptura i joc, poesia revolucionària, literatura i música, creació de corrandes o poesia i moviment.\nPrèviament, tant a Olot com a Girona, els onze centres participants han dut a terme durant el febrer, el taller “Munta’t un festival”, que ha permès als participants posar a la pràctica l’organització d’un festival de literatura.\nEl MOT INS s’emmarca dins la programació complementària de la vuitena edició del Festival de Literatura MOT, que omplirà Olot i Girona de converses al voltant de la literatura i la ruralitat durant del 17 al 26 de març: sota el lema “Al camp”. El disseny del programa ha estat elaborat per les comissàries Maria Bohigas Sales i Roser Vernet Anguera.\nEl MOT tindrà lloc els dies 17, 18 i 19 de març a Olot i 24, 25 i 26 de març a Girona. Les converses seran en format presencial i gratuïtes. Per assistir-hi de forma presencial cal agafar entrada al web del MOT. També es podran seguir en directe per internet a través del canal YouTube del festival. A Olot les converses seran a la sala El Torín i a Girona a la Biblioteca Carles Rahola.


L'«Alzina» ja està del tot restaurada\n16 octubre 2019 09:10\nEl taller lliurà l'embarcació a l'Associació d'Amics del Museu\nG.A. | 24 maig 2007\nEl Taller de Mestres d'Aixa del Consell de Mallorca celebrà ahir una jornada de portes obertes amb motiu del lliurament de l'embarcació Alzina a l'Associació d'Amics del Museu de Mallorca i la recepció de La Polar, a càrrec de l'Ajuntament de Pollença i transferida perquè sigui restaurada. L'acte va voler donar a conèixer el treball dels alumnes de l'Escola de Mestres d'Aixa al sector empresarial per a la seva inserció al mercat laboral. La salvaguarda de les embarcacions testimonials del patrimoni marítim de Mallorca constitueix l'objectiu final d'ambdós projectes. A l'acte assistiren el conseller de Medi Ambient i Natura del Consell de Mallorca, Miquel Àngel Borràs, i la presidenta de l'Associació d'Amics del Museu Marítim, Hortènsia Blanco, amb el director general de Medi Ambient, Bartomeu Calafell; Ana Gilabert, coordinadora de Formació del Consell, i la coordinadora, Ana Báez, qui destacaren la importància de potenciar els cursos formatius en el marc d'una iniciativa sense parangó en l'àmbit mediterrani.\nLa recepció de l'Alzina, un llaüt dels anys 40, culmina un procés de restauració realitzat al taller després d'una ràpida degradació soferta per aquesta embarcació, que va participar en l'Expo 92 i va acabar enfonsada a s'Estanyol. De manera simultània, el Taller de Mestres d'Aixa va rebre el llaüt Polar, cedit per l'Ajuntament de Pollença en virtut d'un conveni de col·laboració amb el Consell de Mallorca per recuperar-lo. Fins a dates recents, aquesta barca havia pescat en aigües de la Cala de Sant Vicenç, de l'època del qual conserva a bord el seu viver original.


Ni primes ni dividends en les empreses que vulguin accedir al fons estatal de rescat\nEl govern espanyol també obligarà les companyies a presentar un pla de viabilitat\nGonzález Laya, Montero i Planas, durant la roda de premsa posterior al Consell de Ministres CHEMA MOYA / EFE\nMadridEl consell de ministres ha donat a conèixer la lletra petita del fons de rescat de 10.000 milions d'euros, aprovat el 3 de juliol en el marc de les mesures autoritzades per Brussel·les per fer front a l'impacte econòmic de la pandèmia. Durant la roda de premsa posterior al consell de ministres d'aquest dimarts, la portaveu del govern i ministra d'Hisenda, María Jesús Montero, ha detallat les restriccions a què es veuran obligades les empreses que optin a les ajudes, com, per exemple, la prohibició de pagar primes i remuneracions variables als directius o abonar dividends als accionistes.\nAquestes, però, no són les úniques condicions. Les empreses privades que rebin una ajuda del fons públic, cosa que significarà que l'Estat entrarà a formar part del seu capital, tampoc podran fer una "expansió comercial agressiva o assumir excessius riscos", segons ha explicat la ministra d'Hisenda.\nL'objectiu de l'instrument és establir un "suport públic" a empreses que siguin "estratègiques", entre les quals destaquen les dels sectors de la salut, comunicació, seguretat o transport. També es busca protegir companyies que s'han vist afectades per l'aturada de l'activitat econòmica. En aquest sentit, fonts del ministeri d'Hisenda confirmen a l'ARA que ja n'hi ha d'interessades en el fons de rescat, com ara les aerolínies. De fet, han de ser les mateixes empreses les que iniciïn el procediment per escrit per optar a l'ajuda pública.\nUn pla de viabilitat obligatori\nTotes han de complir un seguit de condicions per accedir al fons d'ajudes públic. D'una banda, el govern les obligarà a presentar un pla de viabilitat a mitjà i llarg termini en el qual es detalli el retorn dels diners a l'Estat. A més, el domicili social i la majoria dels llocs de treball han d'estar a Espanya. L'empresa també haurà de demostrar que a 31 de desembre del 2019 no era insolvent, que tant Hisenda com la Seguretat Social estan al corrent dels comptes i, finalment, no haver estat condemnada per un delicte de prevaricació. D'altra banda, l'empresa també haurà de justificar que sense l'ajuda pública "tindria dificultats per sobreviure" i el tancament de la seva activitat suposaria "un important impacte negatiu per al país", ha explicat Montero.\nAjudes a partir de 25 milions\nEl mecanisme de suport a aquestes empreses s'articula mitjançant la concessió de préstecs participatius, de deute convertible o de participacions socials. L'import mínim serà de 25 milions, mentre que no hi ha un topall sobre l'import màxim, sempre que no superi el patrimoni net de l'empresa a data de 31 de desembre del 2019.\nhisedna empreses fons rescat


Societat Catalana de Geografia : miscel·lània : Geografia i muntanyes : jornada a la URV\nLa Jornada tindrà lloc a l'Aula Magna de la Facultat de Turisme i Oci\ndel Campus Vila-seca (C/Joanot Martorell, 15).\nInformació recollida al web del Departament de Geografia (URV).\nIl·lustració fotogràfica de P. Alegre (2 de març de 2013): un sector de l'Alta Garrotxa presidit pel Puig de Bassegoda enfarinat.\nGeografia i Muntanyes\nLa Jornada s'ha enfocat dins del marc de la Geografia i la Muntanya i van destinades als alumnes que cursen la Llicenciatura i el Grau de Geografia, així com a aquells altres alumnes que estiguin interessats a assistir.\nEs comptarà amb la participació del catedràtic en geografia física per la UB, Dr. Antonio Gómez Ortiz, especialitzat en temes tals com la geomorfologia, didàctica de la geografia i la geografia física entre d'altres. Realitza les seves recerques dins del grup de Recerca Consolidat de Paisatge i paleoambientss a la muntanya mediterrània (UB) i en el Servei cientificotècnic de Gestió i Evolució del Paisatge.\nTambé es comptarà amb la participació del Dr. Josep Oliveras, catedràtic en Geografia Regional i membre del grup de Recerca Anàlisi Territorial i Estudis Turístics del departament de Geografia de la URV. Així com amb el professor de la URV, i fotògraf, Rafael Lopez-Monné, Llicenciat en Geografia.\nAquest any, les jornades, presenten dues novetats. La primera és la participació, mitjançant una xerrada, de dos alumnes que actualment cursen la Llicenciatura de Geografia, Anna Fernández i Josep Sancho. I la segona és el lliurament del Premi de Recerca de batxillerat de geografia 2012.\n9:00 Acolliment i presentació / Salvador Anton, degà de la Facultat de Turisme i Geografia; Yolanda Pérez, directora del Departament de Geografia; Joan Alberich, responsable d'ensenyament del grau de Geografia i Ordenació del Territori.\n9:15 L'interès de la Geografia moderna pels territoris muntanyencs / Josep Oliveras.\n10:30 Perquè ens agraden les muntanyes? Perquè ens agrada caminar? / Rafael López-Monné.\n12:15 Xerrada per part dels alumnes de la llicenciatura de Geografia, Anna Fernández i Josep Sancho.\n12:45 Paisatges d'interès científic i cultural del Parc Nacional de Serra Nevada: una visió des de la Geografia / Antonio Gómez-Ortiz.\n14:15 Lliurament del Premi de Recerca de batxillerat de Geografia 2012 i cloenda de l'acte.


Dos dels intocables que acompanyarien Xavi Hernández per entrenar el Barça\nBarcelona, Catalunya. Dimecres, 15 de Juliol 2020. 16:40\nActualitzat: Dimecres, 15 de Juliol 2020. 21:39\nPassen els dies i mentre el lideratge de Quique Setién es va difuminant i els mals resultats el van sentenciant, cada vegada sona més el nom de Xavi Hernández. L'exfubolista del Barça, actual entrenador de l'Al-Sadd, ja ha dit per activa per passiva que la seva gran il·lusió seria entrenar el club blaugrana, però no ha volgut posar data.\nTan imprecís que podria tornar a la banqueta del Camp Nou aquest estiu, el vinent o en un futur més llunyà, però Xavi sap del cert quin equip vol tenir darrere. Ja quan el passat mes de gener el CEO del Barça, Òscar Grau, i el secretari tècnic Éric Abidal van viatjar per negociar la contractació del de Terrassa, van veure què volia Xavi: desmuntar l'actual organigrama i refer el club de dalt a baix (en la parcel·la esportiva) per poder aplicar una nova manera de fer.\nXavi Hernández donant indicacions\nAra Mundo Deportivo revela dos noms que serien clau en l'esquema de Xavi en el cas que sigui entrenador del Barça. En primer lloc, Jordi Cruyff a la direcció tècnica, cosa que obligaria a fer canvis en l'actual posició d'Abidal. I també Toni Tramullas com a cap dels serveis mèdics, actualment al costat de Xavi a l'Al-Sadd.\nBarça El dard de Laporta a Bartomeu per la renovació de Messi El Nacional\nBarça El Barça ja ha comunicat a Carles Aleñá què passarà amb el seu futur El Nacional


Escorpió Man i Piscis Compatibilitat femenina\nReligió i espiritualitat Amor\nEl noi Scorpio i Piscis gal parlen entre si amb els ulls. Ens envolten en un ambient privat, amb un llenguatge secret.\nQuan la confiança hi és, és un paradís de proximitat i intensitat. Tots dos anhelen la profunditat i l'honestedat, sense importar el cost.\nPerò si la confiança es perd, el paradís es converteix en un dimoni a la Terra, amb moltes emocions i sospites fortament desbordades. Els gats de Peixos són sensibles i sovint es dirigeixen a l'escapisme, per alleujament.\nElla absorbeix els tons de sentiment i les impressions psíquiques dels seus socis íntims i ha de triar molt sàviament.\nL'home escorpió és sovint emocionalment genial al principi, però molt vinculat i possessivament, de vegades. Podia prendre la seva actitud d'espasa com a descuidat i no trobar res per aferrissar-se. Com altres signes fixos , ha de saber que està invertint en alguna cosa real i estable.\nLa dona Peixos és un nen de l'oceà, i igual d'estúpid amb els seus estats d'ànim. Els Peixos joves també lluiten amb l'autoestima i fins i tot tenen sentit d'un mateix. L'home Escorpió pot tenir aquesta forta presència en la seva vida, que l'ajuda a afrontar i trobar tracció per als seus somnis.\nElla - Peixos enamorats\nPeixos enamorats : etéreo, difícil de usar, ultra femení, seductor, artístic, elegant, oceànic, insondable.\nEll - Escorpió enamorat\nEscorpió enamorat : confiança sexual, privada, famolenca, impulsada, tempestuosa, lleial, profunda.\nRètols d'aigua (emocionals, magnètics). Tots dos són súper psíquics, imaginatius i capaços de percebre la veritat emocional de qualsevol situació. L'escorpió és el signe del sexe, fent que el mascle sigui el més pobre de les criatures. El seu desig d'autocontrol sovint està en contradicció amb la seva apassionadament sexual voraz.\nL' home de l' escorpí té una presència carregada, que la dona intuïtiva de Piscis pot sentir.\nLa lliçó de l'ànima escorpí està arribant a un acord amb el que és fosc, reprimit, massa calent per manejar. La dona Peixos agafa aquestes àrees d'ombra i les troba amb compassió, empatia, grans ulls d'acceptació.\nPot ser que el noi perillós i dolent romance, "qui puc salvar / bescanviar amb el meu amor". Per a una dona embarassada de Peixos, els límits del qual són borrosos, això pot comportar molts danys, pèrdues de dignitat, sentit de sacrificar-se. Si la seva vida emocional es veu amenaçada, i ella està desbordada, es tracta d'aconseguir-ho per aconseguir-ho. Tant Scorpio com Peixos prosperen amb molt de temps per calmar les aigües, fer art, aconseguir una mica de distància psíquica.\nCorts lents Rock\nL'home escorpió és difícil d'apropar-se. Té habilitats de seguretat per sobre del secret que pocs poden arribar. L'atracció sexual entre Escorpió-Peixos pot accelerar l'escriptura abans d'estar preparada psíquicament pel que s'ha obert amb Pandora's Box.\nUna dona de Peixos és naturalment desitjable per a l'home Escorpió. Manté la seva mística i guanya el seu respecte quan es manté en contacte amb la seva pròpia brúixola interna. Mantingui la vida plena i envolti amb amigues de suport, dona de Piscis. Conegueu els vostres límits i eviteu la fusió massa aviat, abans d'haver provat les aigües.\nLes mateixes profunditats que fan que Scorpio i Piscis siguin compatibles, són les que els atrapen.\nL'honestedat i l'autoconeixement superen els temps d'ofegament en les vostres coses. Tots dos signes tracten en la matèria fosca, l'infinit i l'inconscient ombrívol. Tots dos tenen tendència a l'addicció i perden tot sentit objectiu del que està passant.\nL'home de Scorpio té una ratlla gelosa i possessiva i Peixos també es troba fàcilment amb el flux. Si la dona dels Peixos és un empenyedor o un tapaport, les coses van cap al sud molt ràpidament.\nI ambdós tenen una capacitat profunda de transmutar (canvi de forma), allò que és cru i aparentment fora de l'abast de la psique. Cadascun dibuixa el món imaginari de l'altre, fent-los grans col·laboradors en les arts, criant una família, vivint una vida amb sentit.\nSi l'home Scorpio és conduït a dominar, això pot conduir a una espiral descendent. Però qualsevol maneig fosc és manejable quan hi ha confiança i respecte mutu.\nUn fort compromís amb el creixement de l'altre, independentment del que es reveli, manté els sucs d'amor frescos i fluixos.\nGemini i la compatibilitat d'amor de Libra\nA l'astrologia Què significa si Venus està en lliura\nCompatibilitat amb l'amor Escorpió i Aquarius\nCompatibilitat d'amor amb Libra i Scorpio\nEscorpió i compatibilitat amb l'amor escorpió\nTaure amb Aquari: la seva compatibilitat amb l'amor\nGuanya el cor d'una dona amb càncer\nCompatibilitat amb Venus Aries amb altres signes de Venus\nCompatibilitat amb l'amor del zodíac: l'home de Virgo i la dona de Peixos\nMart en Peixos\nGuanya el cor d'una dona aries\nLa Venus en l'home de Taure - Signes d'amor\nPousser - Empenta\nCites simples de Mitt Romney\n10 artistes influents del bebop\nDino-Birds - Els petits i plujosos dinosaures\nVisas H-2A i H-2B i reclutament de migrants temporers a Mèxic\nFulls de mesura: galons, quarts, pintes i copes\nCom es conjuguen "Posseïdor" (posseir) en francès\nEn cas de comerciar amb el cotxe antic?\nQui era Sófocles\nIlkley Moor i els homes en negre\nUna sinopsi del ballet de bellesa adormida\nLa definició de encaputxat (el club)\nCom entrevistar una relació\nUna introducció al discordianisme\nOn és Bactria?\nEnsenyar classes de nedar a infants i nens petits\nParts importants d'una motoserra\nOn es troba el sofre a la taula periòdica?\nEscriure rituals i rutines\nEn cas que els zoològics conservin espècies en perill d'extinció?\nComprensió de la Premier League\nLa bomba de fum més gran del món\nVenus en Virgo - Signes de Venus\n8 errors que com turista ha de vèncer als Estats Units


diferència i repetició: Una vida per vegada o l'increïble rècord de Mrs. Brown\nUna vida per vegada o l'increïble rècord de Mrs. Brown\nSegons el diari La Nación, Google es va prendre el treball de contar els llibres publicats des de la invenció de la impremta i sense anestèsia ens asesta la dada: el món ha conegut fins a ara 129.864.880 títols. La xifra va arribar després que les màquines creuaren bases de dades de llibreries, biblioteques i editorials, i després del descarte de registres repetits i diferents edicions d'un mateix títol.\nNo obstant això, a semblant prepotència global li va respondre de seguida una silenciosa resistència local: Louise Brown, una escocesa de 91 anys, va retirar el seu llibre número 25.000 de la biblioteca del seu barri. Es va fer sòcia en 1946, segons va informar la BBC, i va començar traient sis llibres per setmana. Va passar a dur-se dotze quan el límit es va duplicar i així, en 63 anys de perseverança i de nits en vela, va arribar el seu involuntari rècord. Ignorem amb quin tipus de lectures es va anar cremant les pestanyes aquesta incansable dama, però ens deixa un ensenyament inestimable: el secret és no acumular. Una vida per vegada, com volia Thoreau.\nPublicat per aurora a 18:01\nQuina encantadora dama, Mrs. Brown.\n16 de setembre de 2010 a les 0:02


DADES 13-F: Milloren tots els indicadors del coronavirus a Tarragona\nA les comarques tarragonines 25.405 persones han rebut la primera dosi de la vacuna | ACN\nTarragona i l'Ebre registren 134 nous casos de Covid-19 i 3 noves morts aquest dissabte\nEl risc de rebrot baixa dels 200 punts a les comarques de Tarragona\nper Judit Sabaté 13/02/2021 10:05h | Actualitzat a 2021-02-13 13:00h\nA poc a poc, la situació epidemiològica va millorant arreu de Catalunya, així com a les comarques de Tarragona, tot i que encara estem lluny d'una situació ideal. Aquest dissabte, 13 de febrer, el Departament de Salut ha notificat 134 nous casos de Covid-19 i s'han hagut de lamentar 3 noves defuncions en les darreres 24 hores, xifres que se sumen a les acumulades i ja són 44.076 positius i 1.161 defuncions des de l'inici de la pandèmia a les nostres comarques. Pel que fa al risc de rebrot i la velocitat de reproducció del virus, van baixant progressivament tant al Camp de Tarragona com a l'Ebre. Respecte els ingressos hospitalaris, encara preocupen, però lentament es va descongestionant. Aquest dissabte a les comarques de Tarragona hi ha 213 persones ingressades (-24) i 68 a les UCI (-10). En el total de Catalunya, hi ha 651 persones a les Unitats de Cures Intensives (-15).\nDesglossant les dades per regions sanitàries, al Camp de Tarragona s'han registrat aquest dissabte 117 nous casos de Covid-19 i 2 noves defuncions. Així, des del mes de març a la regió hi ha hagut 34.473 casos i 998 defuncions. El risc de rebrot se situa avui ja per sota dels 200 punts, en 156 (-18), mentre que l'Rt baixa una centèsima fins al 0,68. Als hospitals del Camp de Tarragona hi ha 156 persones ingressades amb Covid-19 (-18) i 45 a l'UCI (-8). A les comarques del Camp s'han vacunat contra el coronavirus 19.467 persones, de les quals 11.996 també han rebut la segona dosi.\nLa regió sanitària de les Terres de l'Ebre suma avui 17 nous casos de coronavirus i 1 defunció, elevant les xifres d'acumulats a 9.603 positius i 163 morts des de l'inici de la pandèmia. El risc de rebrot també baixa dels 200 punts aquest dissabte, situant-se en 194 (-34), i l'Rt és de 0,65 (+0,01). Als hospitals ebrencs hi ha 57 persones ingressades amb coronavirus (-6) i 24 a les UCI (-2). En aquesta regió sanitària ja han rebut la primera dosi de la vacuna 5.938 persones i la segona, 4.033.\nContinuen baixant el risc de rebrot, l'Rt i els ingressats a Reus i Tarragona\nA la ciutat de Reus s'han registrat avui dissabte 20 nous contagis i cap defunció per coronavirus, amb un balanç acumulat de 8.636 positius i 214 morts des del mes de març. A la capital del Baix Camp el risc de rebrot és ara de 191 punts (-15), amb una Rt de 0,65 (-0,02). Hi hauria 36 persones ingressades per la malaltia (-5) a l’Hospital Sant Joan, segons el balanç de Salut. A Reus, s'han vacunat 4.764 persones amb la primera dosi i 2.666 amb la segona.\nA Tarragona ciutat, per la seva part, s'han reportat 35 nous positius i cap mort, amb un total de 8.075 casos i 200 defuncions des de l’inici de la pandèmia. El risc de rebrot és ara de 210 punts (-44), amb una Rt que baixa fins al 0,59 (-0,06). Als hospitals tarragonins hi hauria 36 pacients ingressats per coronavirus (-2), segons el Departament de Salut. Ara, a la capital del Tarragonès ja s'han vacunat 4.829 persones amb la primera dosi i 2.921 amb la segona.


Hi ha un mapa del món vist des de San Francisco en què els països apareixen representats pels estereotips que suposadament els identifiquen des del punt de vista dels californians ( http://bit.ly/gj60a0) . Així, Suècia és Ikea, l'Àfrica és el VIH i el Mundial de futbol, l'Amèrica del Sud és cocaïna i Rio, l'Índia són serveis d'atenció al client i Rússia un parell de marques de vodka.\nEl mapa m'ha vingut al cap en veure la fotografia, difosa per la Casa Blanca en el seu àlbum de Flickr, que mostra el sopar d'aquesta setmana a casa de John Doerr, membre del consell assessor del president nord-americà per a la recuperació econòmica. La seva empresa d'inversions KPC&B ha finançat la creació de moltes de les companyies tecnològiques més importants del món: Compaq, Symantec, Netscape, Sun, Amazon i Google en són alguns exemples.\nAl sopar, Obama fa un brindis amb els consellers delegats d'empreses nord-americanes que formen part de la vida digital de la majoria dels humans connectats: Google, Oracle, Yahoo, Twitter, Cisco i Netflix, entre d'altres. El president seu a taula entre Mark Zuckerberg -el noi meravelles de Facebook- i Steve Jobs, que va interrompre el tractament mèdic que l'ha apartat de la direcció d'Apple per participar en aquest dream team d'executius.\nZapatero i Mas també s'han envoltat d'empresaris per demanar-los ajut i consell. La diferència amb Obama és que els americans representen la nova economia i tenen abast global. Les persones que surten a la foto influeixen en l'activitat quotidiana de centenars de milions de persones de tot el món quan ens connectem a internet amb l'ordinador o el telèfon mòbil, ja que els serveis de la xarxa arriben a tot arreu, però ho fan amb mentalitat californiana.\nLa tecnologia no ha estat mai apàtrida. Abans de la II Guerra Mundial marcaven la pauta les empreses alemanyes (certament, amb alguna aportació externa, com les màquines de tabular IBM que els nazis van fer servir per gestionar amb eficàcia l'Holocaust). En acabar la guerra, els guanyadors es van endur als EUA els científics i tècnics més brillants del bàndol perdedor, que van posar el seu coneixement al servei de la indústria nord-americana. Els americans van dominar en electrodomèstics i electrònica de consum fins que els japonesos, que havien basat la reconstrucció de la seva indústria en la còpia millorada dels aparells ianquis i en el fet de fabricar-los de manera més eficient, van superar en innovació els seus mestres. Al seu torn, els nipons van descarregar la seva producció en altres països asiàtics com Taiwan i Corea, que no van trigar a posar-se al seu nivell creatiu. El cicle es repeteix: bona part de la innovació actual en electrònica de consum ve precisament de Corea, de la mà de Samsung i LG, però aquestes empreses ja produeixen a la Xina, la gran fàbrica del món. El pas següent serà que els xinesos innovin en lloc de limitar-se a copiar. No trigaran: a la Xina hi ha 10 milions d'enginyers, el 56% de tots els que hi ha al món. Ja està passant en alguns camps, com l'enginyeria civil i les infraestructures de telecomunicacions: les operadores occidentals de mòbils ja encomanen bona part de les seves xarxes i antenes a la xinesa Huawei.\nNomés hi ha una indústria que s'escapa d'aquest procés de deslocalització: internet. Els serveis i aplicacions de la xarxa es fan servir a tot arreu, però es creen i es gestionen des de la costa oest dels EUA. Això es nota en molts aspectes: cada cop és més habitual que la nostra llista de contactes sigui la del correu web, perquè hi podem accedir des de tot arreu, inclòs el telèfon. Com que estan pensats als EUA, no acostumen a estar preparats per a l'ús de noms compostos ni de segons cognoms, de manera que és habitual que al cap d'un parell de cicles de sincronització entre les dades a la web, l'ordinador i el mòbil, el nostre amic Joan Josep Rovira Serrano quedi reduït a Joan Serrano si no hem tingut la precaució de protegir la seva identitat amb guions, transformant-lo en Joan-Josep Rovira-Serrano.\nSolem alegrar-nos quan alguna empresa de la web 2.0 ens diu que ha internacionalitzat el seu servei perquè ha traduït -o ens ha deixat traduir- les seves pàgines web al nostre idioma. Però no hi ha manera d'especificar en quina llengua estem publicant els nostres comentaris, tuits i missatges al mur i, per tant, tampoc es pot discriminar per idioma el contingut que volem llegir. Quora, el servei de consultori online que s'ha posat de moda aquest any, només admet la participació en anglès.\nEn aquest entorn, el sector tecnològic europeu es va fent fonedís, perquè el capital d'aquí és més conservador que l'americà. Philips, antiga referència continental, intenta sobreviure aferrant-se als electrodomèstics ecològics, i Nokia, emblema del domini europeu en la telefonia mòbil, acaba de vincular efectivament el seu futur al de Microsoft, una altra empresa nord-americana, i haurà d'adoptar en els seus mòbils futurs els processadors d'un fabricant d'allà. Al Mobile World Congress, nascut a partir del sistema GSM de matriu europea, el gruix dels ponents i dels visitants han estat americans i asiàtics. Mentrestant, en aquest racó del món els posem el bon vi i les tapas . Exactament tal com apareixem al seu mapa.


Carta Arqueològica de Barcelona - 024/10\nUTM X: 432224,00000 | UTM Y: 4582003,00000\nArran de la intervenció arqueològica realitzada al Circuit d’Educació Viària de la Guàrdia Urbana del Parc de la Ciutadella i a l’interior del Parc Zoològic, es pogueren extreure una sèrie de dades d’interès arqueològic. Aquestes, feien referència a certs aspectes dels sistemes defensius com de tipus morfològic o de les tècniques constructives emprades tant del tram de muralla del segle XVI com de la ciutadella borbònica, així com també del posterior procés de destrucció d’aquests i la construcció de l’Exposició Universal de 1888.\nTram de muralla del segle XVI\nLes evidències d’ocupació més antigues documentades a la intervenció es centren bàsicament en la construcció del tram de muralla del segle XVI, localitzada en un sondeig. Sembla que fou en aquest segle quan es va començar a construir la muralla de mar, el sector més desprotegit de la ciutat, tancant definitivament el traçat de la fortificació de la ciutat.\nD’altra banda, es construïren tres baluards que no responen a un model o estil basat en els tractats de l’època: el de Llevant, el de Ponent i el de Migjorn.\nEl tram de muralla localitzada a la present intervenció, que es situa al nord-oest del baluard de Llevant i es dirigeix cap el Portal de Sant Daniel, mostrava un parament força acurat amb carreuons de pedra de Montjuïc i un cos intern de pedra i morter de color beix de bona qualitat. Comptava amb una orientació en sentit nord-oest/sud-est, i apareixia a una fondària respecte al nivell de circulació actual d’1 m (a una cota de 3’65 m s.n.m.).\nD’aquest tram de muralla, cal destacar la presència d’una tronera o obertura practicada en el mur per deixar passar la boca d’un canó. La seva ubicació permetria la defensa del flanc nord-oest del baluard de Llevant.\nUn cop acabada la Guerra de Successió amb la victòria de Felip s’enderrocarà part de la muralla de llevant i de marina per construir la Ciutadella militar que comportà l’arrasament del barri de la Ribera al voltant de l’actual Mercat del Born.\nEn aquest sentit, en dos dels sondejos es van documentar les possibles restes constructives d’un magatzem de palla i ordi que, situat a l’interior de la Ciutadella, es localitzava just davant del baluard de Don Fernando.\nD’altra banda, en un altre sondeig, es va localitzar el mur o límit intern de la Ciutadella, concretament del tram situat entre els baluards de Don Fernando i el de Don Felipe. Es tractava d’una obra realitzada amb blocs de pedres de diferents mesures i morfologies, alguns d’ells ben escairats, lligats amb morter sorrenc de color beix.\nFinalment, a partir del 1870 s’inicia el procés d’enderroc de la Ciutadella amb motiu de la construcció del recinte de l’Exposició Universal de 1888. Aquesta, que ocupava una superfície de 380.000 metres quadrats, s’estenia des de l'Arc del Triomf, el Parc de la Ciutadella, el Parc Zoològic, i part de l'actual Estació de França fins al lloc on avui dia s’ubica l'Hospital del Mar. Tanmateix, un cop finalitzada, es van conservar tres edificis de la Ciutadella: el Palau del Governador, la capella i l’arsenal que, després de diverses reformes, es convertí en la seu del Parlament de Catalunya.\nEn primer lloc, al circuit d’educació viaria es documentà una estructura soterrada interpretada com un possible col•lector que, a partir de la seva situació i tècnica constructiva, s’ha relacionat amb les infraestructures de l’Exposició, encara que no es pot descartar el fet que pertanyi a una construcció o obra posterior.\nEn d’altres sondejos es trobà un paviment de rajol que s’interpreta com la coberta de dit col•lector. En canvi, en un dels sondejos, es va documentar l’interior d’aquest servei, format per dos murs perimetrals obrats amb blocs de pedres lligats amb morter de calç blanca i amb un terra de rajol de morfologia quadrada.\nPel que fa a l’interior del zoo, es trobaren un grup d’estructures que presentaven una major dificultat alhora d’atribuir-les una datació ja que, d’una banda, els nivells o estrats que les amortitzaven no proporcionaren suficients materials per precisar la seva cronologia i, d’altra banda, aquestes no apareixen a les planimetries històriques. No obstant, a partir de la seva situació, tècnica constructiva i fondària a la que apareixien podrien correspondre a les instal•lacions o construccions de l’Exposició Universal de 1888.\nLa caiguda de Barcelona davant les tropes borbòniques suposarà la destrucció de part del barri de la Ribera per tal de construir la Ciutadella.\nEnderroc del circuit d'educació viària de la Guàrdia Urbana dintre del Zoo\nMemòria 024/10 - Memòria 024/10


turisme | L'Accent - Informació i comunicació popular dels Països Catalans\nAques dimecres 10 de novembre, la Plataforma StopJJPO ha presentat el manifest: “Per un Pirineu viu, aturem els JJOO d’hivern!”. El manifest, ja obert a signatures, ja ha estat subscrit per desenes de personalitats del Prinieu, batlles, pagesos, entitats, muntanyenques, ecologistes i veïns i veïnes de les comarques del Prineu. Entre ells alguns personatges\n01/02/2021 Redacció, L'Accent\n(Notícia actualitzada el 12 de febrer de 2021) En el marc de la campanya El Pirineu es fon, les organitzacions de l’esquerra independentista han denunciat la candidatura per allotjar els jocs olímpics d’hivern impulsada per l’actual govern principatí en un territori on cada vegada més veus denuncien l’actual model econòmic.\nA cada bugaderia perdem un llençol\n08/04/2016 Marc Garcia\nSi, ja ho sé, la frase feta parla de bugada i no de l’establiment. Però del que jo vull parlar no és del fet de fer la bugada, sinó de l’establiment. Segurament us hi heu fixat, en els darrers mesos, aquest tipus de negoci ha proliferat pel barri, i per\nPEUAT: No hi ha novetats al model turístic de Barcelona\n17/03/2016 Manel Carrere\nDesprés de 8 mesos al govern de la ciutat el Pla Especial Urbanístic d’Allotjaments Turístics és la resposta de Barcelona en Comú a les reivindicacions de tots aquells sectors que s’han mobilitzat els darrers anys contra el model turístic actual. La proposta que s’ha presentat a les zones on el


Quatre catalans campions.\nL’Oliveirense, amb els catalans Jordi Bargalló, Xevi Puigbí, Marc torr ai Xavi Barroso, va derrotar el Benfica, que té jordi Adroher i Albert Casanovas, per 2-5 en la final i va aixecar la copa, agafant...\nCasas decideix la final.\nEl Forte dei Marmi va derrotardissabte el Viareggio per 2-1 en el cinquè i definitiu partit de la sèrie final amb un gol a falta de 3:21 per al final del mataroní Martí Casas i va ser proclamat campió....\nMartí Casas decideix la lliga italiana i quatre catalans guanyen la copa a Portugal\nSelva impulsa el Viareggio.\nEl Viareggio, amb dos gols del català Jepi Selva, va vèncer a la pista del Forte dei Marmi i va allargar la sèrie de la final de la lliga italiana que el Forte domina per 2-1. Martí Casas, el màxim...


poesia | Blocartístic. Visual i Plàstica a l'Oriol Martorell\nSensibilitat i creativitat. Poetes d’avui i d’ahir. La veu de l’actriu Sílvia Bel i el traç de la il·lustradora Marta Bellvehí. Poesia dibuixada és el projecte literari impulsat per LletrA, de la Universitat Oberta de Catalunya, i Catorze. És una forma d’impulsar i homenatjar l’ànima dels versos que ens han fet i ens fan vibrar.\n[youtube]https://youtu.be/SItSaBJXVG0[/youtube]Retornar els deutes de seguida.\nMesurar les paraules.\nPensar en els pares\nd’aquesta persona i de l’altra.\nSaber que m’equivoco,\nque no es pot ser perfecte.\nEscoltar quan em parlen.\nDir bon dia i adeu sabent\nque el temps i la distància no existeixen,\ni l’odi s’evapora tot solet.\nSaber dir prou, saber dir encara.\nRegalar el millor tall.\nEsperar-me una mica.\nSer conscient de cada mentida, cada abús,\nde cada petit robatori que cometo,\nde l’orgull que imprimeixo en el que escric.\ni agrair les persones que m’aguanten.\nTrobat a Catorze. Cultura viva\nPublicat a animació, poesia\nDel llibre Per molts anys!, que Miquel Martí i Pol va dedicar als seus néts Marta, Oleguer i Marçal.\nPublicat a Dibuix, poesia\nIl·lustració: Maria Beitia\nI les pors fan por.\nSi les miro m’hi puc quedar una estona o no sortir-ne mai.\nSi les busco, les trobo.\nAvui he decidit que si les veig, les saludo,\nles escric, les dibuixo, les dibuixa.\nI de les pors, en faig vida.\nPublicat a animació, Artistes, Dibuix, poesia\nJoan Brossa. Abloccedari\nEn aquesta pàgina trobareu molta informació sobre Joan Brossa en la conmemoració del seu desè aniversari, ens pot inspirar per les poesies visuals que estem el·laborant els nens i nenes de sisè. Cliqueu sobre la imatge.\nEn aquest altre bloc trobarem idees molt interessants per elaborar les poesies Visuals:\nColors, música i flors per celebrar el dia de la poesia\nAvui s’escolta la simfonia de la poesia, entre flors i cants dels ocells. Bon Dia de la Poesia! (il·lustració d’Amanda Cass)\nTrobat a la web“Pinzellades al món”\nTrobat a la web Poesia Infantil i Juvenil\nEtiquetat Il·lustració, poesia\nUs recomano una bona capbussada en l’obra de Brossa, cliqueu a la imatge de Brossa per conèixer la seva biografia i una part de la seva obra:\n“Els gèneres artístics són mitjans diferents per expressar una realitat idèntica.\nEls costats d’una mateixa piràmide que coincideix al punt més alt“\nCOMENÇA LA PRIMAVERA !!!\nDilluns tenim ja aquí la primavera… també dilluns és el dia internacional de la poesia… quines paraules més boniques, poesia, primavera… per la finestra entra la llum del sol i jo us vui regalar un dels meus poemes preferits, de Mario Benedetti:\nNo us venen ganes d’il·lustrar aquest poema? Si em voleu fer arribar les vostres il·lustracions per aquest text, prometo penjar-les al bloc per compartir-les amb tothom. Com representarieu vosaltres l’alegria?\nPublicat a curiositats, poesia\nEtiquetat curiositats, poesia


El Govern del Prat treu pit per la polèmica remodelació del Teatre Artesà i assegura que “s’ ha adaptat al segle XXI” - Llobregat Digital\nEl Govern del Prat treu pit per la polèmica remodelació del Teatre Artesà i assegura que “s’ ha adaptat al segle XXI”\nDivendres, 29 de març de 2019 a les 13:00h\nL'Artesà va ser construït l'any 1919 per part de l'arquitecte modernista Antoni Pasqual, per encàrrec de l'entitat Centre Artesà.\nLa presentació ha anat a càrrec dels codirectors de L'Artesà, Cristina Alonso i Cèsar Compte; els directors de Cultura i Urbanisme de l'Ajuntament del Prat, Rafa Milán i Fernando Domínguez, respectivament; i els arquitectes Manel Bosch i Joan Forgas (responsables del projecte arquitectònic de L'Artesà).\nAhir es presentava com a teatre, “renovat i adaptat a les necessitats dels espectacles artístics del segle XXI, que alhora preserva la memòria i el valor social d'aquest espai per a la ciutat.\nLa presentació ha tingut lloc dos dies abans que el teatre obri les seves portes a la ciutadania, a partir del dissabte, 30 de març.” Des de l’ Ajuntament, asseguren que, “l'Artesà vol traspassar els límits del teatre convencional. Vol ser un espai viu i participatiu on convisquin l'exhibició d'espectacles de qualitat amb activitats de formació i de suport a la creació perquè la ciutadania del Prat hi pugui viure experiències artístiques en primera persona.”\nI continuen, “serà també el node central del programa d'Arts en Viu de l'Ajuntament del Prat de Llobregat, una política pública pionera a Catalunya per facilitar l'accés i la participació de la ciutadania en igualtat d'oportunitats a les activitats artístiques. Aquest programa s'emmarca en el projecte de ciutat del Prat de Llobregat que considera educació, cultura i comunitat motors de canvi social per incentivar la participació, el compromís i l'esperit crític de la ciutadania.”\nLa programació del Teatre L'Artesà s'iniciarà dissabte 30 de març amb activitats de portes obertes gratuïtes (visites guiades, espectacles familiars, tastets escènics...) per donar a conèixer l'equipament a la ciutadania i continuarà amb la programació de diversos espectacles per a tots els públics. Al web teatrelartesa.cat, es pot consultar més informació o reservar entrades per a aquestes activitats.\nAquests asseguren que, “el projecte arquitectònic de L'Artesà ha combinat la necessitat d'adaptar el teatre als requeriments de les arts escèniques del segle XXI amb la preservació de la memòria de les persones en aquest espai, de gran valor social per a la ciutat. També s'ha tingut en compte la implantació de l'edifici en l'entorn que l'envolta (amb el Cafè L'Artesà, el seu pati i l'arbrat).”\nI finalitzen dient que, “al mateix temps, s'ha fet realitat un concepte arquitectònic basat en la funcionalitat i la sostenibilitat, amb una organització interna flexible i amb espais capaços de donar resposta als requeriments d'un equipament teatral modern, que també és respectuós amb el medi ambient i accessible a les persones amb diversitat funcional.”\nL'Artesà té una superfície de 5.283 m2 dedicats a les arts escèniques, distribuïts en una sala gran amb 611 localitats, una sala petita amb una capacitat de fins a 160 espectadors, tres sales d'assaig i diversos espais auxiliars (vestíbuls, camerinos, despatxos, magatzems, etc).\nEl projecte de L'Artesà pivotarà sobre tres grans eixos: l'exhibició d'espectacles, la formació i la creació artística, la diversificació de la seva activitat i el fet de no centrar-la exclusivament en l'exhibició contribuirà a la sostenibilitat artística del projecte.\nD'aquesta manera, es pretén que la ciutadania vagi més enllà del rol d'espectador i també tingui l'oportunitat de viure experiències artístiques en primera persona.


Manifest per la Independència | Catalans reaccionem ( Carpe diem)\nNovembre 27, 2009 in General\n‘Les consultes són una iniciativa de la societat civil i això és molt positiu’, ha dit l’actor Sergi López avui al migdia a la roda de premsa de presentació del manifest (pdf) de suport a la consulta impulsat per la Coordinadora per la consulta sobre la independència. Entre els adherits al manifest, hi ha el mateix López; el seu company de professió Joel Joan; Pep Riera, ex-coordinador d’Unió de Pagesos; l’escriptora Isabel-Clara Simó; el lingüista Joan Solà; el filòsof Josep M. Terricabras; el cuiner Sant Santamaria o el músic ‘Titot’.\nEls membres de la Coordinadora han explicat que encara els arriben més adhesions particulars i col·lectives al manifest. Un document que s’ha traduït al francès, l’anglès i el castellà i que es farà arribar a agents polítics de dins i fora del país. Els assistents a la roda de premsa han destacat la importància del procés i el seu ressò internacional. ‘Aquesta és una pressió de baix a dalt que farà aflorar un referèndum a nivell nacional’, ha dit Elisenda Paluzie, degana de la Facultat d’Econòmiques de la UB. Francesc Ribera, ‘Titot’ ha comparat la situació que es viu ara amb el naixement de l’Assemblea de Catalunya: ‘Es respira a l’aire que alguna cosa ha de passar, però esperem que ara sigui completa i definitiva’, ha dit el músic.\nMiquel Calçada presentarà l’acte de diumenge\nEn la roda de premsa també s’han donat detalls sobre l’acte que la Coordinadora per la consulta sobre la independència organitza aquest diumenge 29 de novembre al matí al Fòrum de Barcelona. ‘Serà una demostració de força que estem convençuts que omplirà les 3.500 cadires de la sala’, ha dit Uriel Bertran, diputat d’ERC i un dels responsables de la Coordinadora per la consulta sobre la independència. L’acte serà presentat pel periodista Miquel Calçada, ‘Mikimoto’ i comptarà`amb l’actuació musical de ‘Titot’ i David Rossell.\n‘Aquest és un moviment que té un sol objectiu: convocar un referèndum vinculant per la independència de Catalunya’, ha afegit Bertran. Els membres de la Coordinadora per la consulta sobre la independència han fet una crida a mobilització ciutadana: ‘Si posen pals a les rodes al procés, la millor resposta serà assistir a l’acte d’aquest diumenge i anar a votar el 13 de desembre’.\nNovembre 28, 2009 a 1:14 pm\nES POT DIR AMB FOC\n¿ Es pot dir amb foc encara el nom d`aquest pais\namb tants de faunes agressius que mai no es tallen\nels unglots per no perdre els privilegis ?\nOn és el mar,que no s`hi veuen barques ?\nI què hi fa tanta gent davant les portes ?\nNo hi ha cap gall que canti a l`hora exacta\ni els rellotges són ulls sense pupil.la.\nSi pugés al terrat m`escoltarieu ?\nAra és l`hora dels llamps;però la pluja\ndeu ser molt lluny i ens fatiga l`espera.\nPoden plantar tendals dessota els porxos\ni aixoplugar els records. Les mans s`agiten\ncom les fulles al bosc. On són els boscos ?\nI ,amb tant de fang,no marcaran passeres ?\nQui tingui una esperança que la pengi\nal balcó del carrer. De la mort lenta,\nper por o per mala fe,en diuen vida.\nPer sobreviure ens malvenem la hisenda\ni per viure-hi més clar ens llevem els ulls\n« L´Espanyolisme si que ja ha begut oli !!\nUGT i CCOO donen suport a les consultes »


L'escola bressol JM Céspedes s'afegeix a la iniciativa 'Patis Oberts' - Diari de Sant Adrià\nL’escola bressol JM Céspedes s’afegeix a la iniciativa ‘Patis Oberts’\n19/05/2015 – Els dissabtes d’aquest mes de maig i del mes de juny, de 10.30 h a 12.30 h, el jardí està obert a les famílies amb menors de tres anys.\nL’Escola Bressol Municipal JM Céspedes s’afegeix al projecte impulsat per la Regidoria d’Educació “Patis oberts”. Els dissabtes d’aquest mes de maig i del mes de juny, de 10.30 h a 12.30 h, el jardí està obert a les famílies amb menors de tres anys. Aquest és un nou espai on gaudir d’un entorn natural, un jardí per compartir i descobrir. L’accés es fa des de la porta de reixa que hi ha al carrer Olímpic, davant del Club de Tenis.\nArticle anteriorPlantant cara al campió (3-4)\nArticle següentCarme Forcadell protagonitza a Sant Adrià el seu darrer acte com a presidenta de l’ANC


L´exposició 'Una autopista darrere de l´endoll' del Museu...\nL´exposició 'Una autopista darrere de l´endoll' del Museu de les Ciències rep més de 500.000 visitants\nLa mostra itinerant, produïda per Red Eléctrica de España, es prorroga fins a l´ 11 de febrer de 2018\nEl Museu de les Ciències acull des d´abril l´exposició 'Una autopista darrere de l´endoll. L´electricitat, de la central a la teua casa', una mostra que ha rebut 542.946 visitants i que ha sigut produïda per Red Eléctrica de España. L´exposició, que s´amplia fins a l´ 11 de febrer de 2018, compta amb visites guiades gratuïtes i explica, de forma didàctica mitjançant un recorregut interactiu, el funcionamient del sistema elèctric espanyol, així com sensibilitza als ciutadans sobre un consum eficient i responsable de l´ energia.\nLa mostra inclou continguts específics sobre el funcionament del sistema elèctric en la Comunitat Valenciana i està articulada en tres ámbits. El primer es dedica a les propietats de l´ electricitat com a fenomen físic; el segon mostra el procés del subministrament elèctric i explica el repte de l´equilibri entre la generació i el consum, el paper de la xarxa de transport i la importància de les interconexions. Per últim, el visitant, com a ciutadà i consumidor, es converteix en protagonista del procés elèctric amb capacitat per a ser un actor responsable i elegir què, com i quan consumir, i proposa algunes idees i recomanacions per a un ús racional i eficient de l´energia.\nDos dels components més destacats de l´exposició són una gran maqueta que explica la generació, el transport i la demanda de l´energia elèctrica al llarg del dia i la visita virtual que es pot realitzar al Centro de Control Eléctrico (Cecoel) de Red Eléctrica, responsable de la supervisió del sistema elèctric en temps real, de la programació de la cobertura de la generació-demanda i de la gestió dels desviaments en temps real, les 24 hores dels 365 dies de l´ any. També té una gran acollida, el joc ‘Controla’, simulador que converteix al visitant en operador d´aquest pioner centre de control del sistema elèctric nacional.


Mestres i estudiants convoquen una vaga contra el 25% de castellà – Diari de la llengua\n18 de febrer de 2022 18 de febrer de 2022 Diari de la llengua\t0 Comments\teducació\nManifestació a favor de l’escola en català el 18 de desembre del 2021 a Barcelona / R.G.A.\nEls sindicats acusen el govern català de “liquidar” la immersió lingüística\nLa Intersindical-CSC, la Coordinadora Obresa Sindical i el Sindicat d’Estudiants dels Països Catalans (SEPC) han convocat una vaga de tots els nivells de l’educació per al 23 de març en resposta a la sentència que imposa un de classes en castellà i en defensa d’una educació pública i íntegrament en català.\nSegons han explicat els convocants, la decisió del Tribunal Suprem (TS) no és un “atac aïllat”, sinó “una peça més de l’estratègia orquestrada per part dels estats espanyol i francès contra l’eix vertebrador dels Països Catalans, la llengua pròpia de la nostra nació”.\nEls sindicats recorden que la sentència ferma del Tribunal Superior de Justícia de Catalunya (TSJC), avalat per la negativa del TS d’admetre el recurs presentat per la Generalitat de Catalunya, obliga els centres a canviar el seu projecte lingüístic a partir de finals del mes de març.\nEls convocants de la vaga acusen el govern català d’haver-se “limitat a repetir una corrua de paraules buides”, haver-se “mostrat incapaç de defensar l’escola catalana” i de no haver “destinat els recursos necessaris per assegurar l’aprenentatge i la integració de tots els alumnes en un marc de cohesió i igualtat”.\nLes organitzacions es mostren contràries també al nou Decret d’ordenació dels ensenyaments que “flexibiliza” la immersió en funció del context ambiental. Pels sindicats, aquesta mesura equival a “liquidar-la trenta anys després que entrés legalment en vigor”. També retreuen al Departament d’Educació que hagi “tirat endavant un reguitzell de canvis i mesures que han estat decidides de manera unilateral i sense cap voluntat de negociació, com ho són l’avançament del calendari escolar”.\n← El Paraulògic sacseja l’IEC\nEl castellà no serà vehicular a les escoles de les Illes Balears →


Diari de Solsona Diari de Solsona: Una trentena d’efectius treballen a Solsona per retirar la neu als principals accessos\nUna trentena d’efectius treballen a Solsona per retirar la neu als principals accessos\nL’Ajuntament ha activat a les 6 el programa del Manual d’actuació per a nevades\nLes previsions meteorològiques s’han acomplert i des d’ahir a la nit la neu no ha donat cap treva a Solsona, que acumula a les 3 de la tarda gruixos d’uns 30 centímetres de neu, en la nevada més intensa dels darrers anys. A les 6 del matí s’ha activat la planificació del Manual d’actuació per a nevades del Pla de protecció civil de Solsona i una trentena d’efectius estan treballant per enretirar la neu dels principals accessos i dels carrers més transitats de la ciutat.\nDes de primera hora del matí s’estan netejant les vies de la circumval·lació del nucli antic, els carrers per accedir al Centre Sanitari, l’Hospital Pere Màrtir Colomés i els centres escolars, l’avinguda del Pont i el principals eixos del nucli antic. Per fer-ho, els serveis municipals disposen de dos toros i una màquina escampadora de potassa. Durant tot el matí, treballadors de la brigada també han fet aquestes tasques manualment. Així mateix, gran part de neteja dels carrers més amples l’ha realitzat un camió multiusos equipat amb una pala llevaneus de la Federació d’ADF Catalunya Viva, de la qual forma part l’ADF Sòl Verd.\nAquesta tarda, però, tres màquines més s’afegiran a l’operatiu activat després que ho hagi decidit aquest migdia el Comitè municipal d’emergència, presidit per l’alcalde, David Rodríguez. S’ha dividit el municipi per sectors, inclosos tots els barris, urbanitzacions, polígons industrials i accessos més transitats del Vinyet, per tal distribuir la feina. La coordinació va a càrrec dels caps de la brigada municipal i de la Policia Local.\nEl Comitè municipal d’emergència convocarà una nova reunió per aquest vespre. És previst que, una vegada amaini el temporal, s’intensifiquin els treballs de distribució de potassa. D’altra banda, s’ha decidit que a partir de demà, si continua la nevada, es farà un seguiment de la gent gran que viu sola.\nLa Policia Local recomana no utilitzar el vehicle privat, llevat del cas que sigui estrictament necessari. Si és imprescindible circular, es demana extremar les precaucions i fer ús de cadenes, fins i tot dins el terme municipal. Segons el darrer avís facilitat per la Direcció General de Protecció Civil en base a la informació del Servei Meteorològic de Catalunya, és molt probable que durant tota la tarda el Solsonès continuï igualment afectat per la precipitació de neu. Els ciutadans que necessitin comunicar alguna emergència o informar-se sobre l’estat de les vies poden contactar amb la Policia Local al telèfon 973 48 30 40.\nDavant d’aquesta situació, l’Ajuntament fa una crida a la col·laboració ciutadana per retirar la neu de les voreres de davant dels habitatges. Igualment, es demana als ciutadans que ajudin aquells veïns que, per motiu d’incapacitat, no els sigui possible fer-ho.\nLes principals incidències que ha patit Solsona aquest matí han estat els talls de llum, que han començat de forma intermitent a les 7 del matí i que han deixat la ciutat a les fosques durant més de tres hores fins passades les 2 de la tarda. Segons ha informat Electra del Cardener, s’han produït dues avaries importants a les seves instal·lacions elèctriques i les de Fecsa-Endesa.\nPublicat per Diari de Solsona a 20:32


18 d’agost, la jornada penyística per excel·lència - FC Barcelona\nHomePenyesNotícies18 d’agost, la jornada penyística per excel·lència\n18 d’agost, la jornada penyística per excel·lència\nCom ja és tradició, la jornada més multitudinària coincidirà amb el Trofeu Joan Gamper\nJornada 18 agost\nEl dilluns dia 18 d’agost serà la jornada que tanqui tant la XXXVII Trobada Mundial de Penyes, com el XXXV Congrés Mundial de Penyes. Com és habitual, es tracta d’una data per marcar en el calendari, en què el moviment penyístic es retroba a casa, al Camp Nou.\nAl matí, Congrés institucional\nA partir de les 9 del matí, els penyistes inscrits podran acreditar-se per tal d’assistir al segon dia del Congrés, a la jornada institucional, que tindrà lloc al Palau de Congressos de Catalunya. La sessió començarà a partir de les 10h.\nAllà, s’espera la presència dels membres de la Junta Directiva, liderats pel president Josep M. Bartomeu, així com també alguna de les moltes cares noves que presenta el primer equip de futbol. Durant el matí es farà repàs a l’actualitat del Club, i també es presentaran els projectes de futur, que s’hagin aprovat durant la jornada de treball.\nEl dinar de gala farà de tradicional clausura del Congrés. La vetllada tindrà moments de celebració, emotius i també d’il·lusió.\nA la tarda, més activitats al recinte de la Trobada\nA partir del migdia, amb la gran afluència dels penyistes i socis arribats d’arreu, el recinte de la Trobada Mundial serà el punt neuràlgic de l’activitat.\nEls més joves gaudiran, un any més, amb el Penyes Futbol Games, el torneig de futbol de videojoc, que enguany arriba a la tercera edició. Els més joves tornaran a ser protagonistes, aquest cop a l’Auditori 1899. Cada participant rebrà dues invitacions per al partit del Gamper que disputaran el FC Barcelona i el León mexicà. Els tres primers classificats rebran importants premis i, a banda de la competició també hi haurà una zona de pràctica lliure.\nParal·lelament, es farà el lliurament d’obsequis a les penyes assistents, i que donarà per tancada la XXXVII Trobada Mundial de Penyes.\nI al vespre, presentació de l’equip i partit\nAl capvespre, els penyistes ja podran entrar a l’Estadi per ser testimonis de la presentació del Barça de Luis Enrique. Un esdeveniment que de ben segur que serà espectacular, i que donarà el tret de sortida a la temporada amb el partit davant el León.\nEl formulari d’inscripcions estarà obert fins el proper dia 10 d’agost. Per registrar-vos tant al dinar de gala, al torneig Penyes Futbol Games, al lliurament d’obsequis, i per sol·licitar les quatre invitacions pel partit, feu click a l’enllaç inferior.


Detenen tres membres d’un actiu grup delictiu internacional que robava en domicilis maresmencs | Diari Maresme\nDetenen tres membres d’un actiu grup delictiu internacional que robava en domicilis maresmencs\nEls Mossos d’Esquadra ha detingut tres membres d’un grup amb múltiples connexions internacionals que robava en domicilis del Baix Llobregat, Barcelonès i Maresme.\nAquestes tres persones han estat detingudes i acusades d’associació il·lícita, robatoris amb força i robatori i furt d’ús de vehicle. Segons fonts policials, els detinguts formen part d’un grup de delinqüents de nacionalitat xilena especialitzats en robatoris a interior de domicilis. Els mossos van dur a terme la primera detenció el passat 11 de juliol, en concret a un dels autors quan es trobava a l’aeroport de Girona, on tenia planejat abandonar el país en direcció a Estocolm. Posteriorment es van detenir els altres dos integrants de la banda quan sortien dels seus domicilis.\nMobilitat i reincidència\nEl grup tenia una gran mobilitat i un índex de reincidència elevat doncs podien realitzar entre dos o tres robatoris diaris en habitatges, d’on sostreien diners en efectiu, targetes i llibretes bancàries, joies i rellotges, així com objectes d’electrònica de consum. El grup es desfeia dels objectes sostrets amb rapidesa i facilitat, en moltes ocasions enviant-los per correu al seu país d’origen.\nEls membres del grup tenien una llarga experiència en aquesta mena de delictes en diversos països europeus, on alguns d’ells havien complert penes de presó per causes similars. Fins i tot, en Àustria, Itàlia i Alemanya tenen prohibida l’entrada al país.\nD’altra banda, entre els 9 robatoris a l’interior d’habitatges als quals se’ls acusa actualment hi ha tres que corresponen a la comarca del Maresme, concretament, a Sant Pol de Mar, Vilassar de Mar i Caldes d’Estrac.\nEls tres individus, Francisco Javier P.F., de 24 anys, Rene Hernán F.Q., de 29 anys i Juan Carlos S.C., de 24 anys, han ingressat a presó per ordre del jutjat d’instrucció número 5 de Martorell. Segons la policia, la investigació continua oberta i no es descarten més detencions.


Barcelona, eix estratègic de les economies de futur al Mediterrani | xcat.cat\nXCAT:CAT, NOVA ETAPA: Apostem per a la gent que fa coses! - CIBERMERCAT: El primer “Centre comercial virtual” per productes, marques i serveis catalans. - TICKETMERCAT: Esdeveniments, entrades i promocions. Un nou univers carregat de magnifiques possibilitats! - CREAXCAT: La primera plataforma per els i les professionals de la creació cultural i artística a casa nostra! - ENTITATSXCAT: La “Plataforma transversal” de la polièdrica societat civil catalana. Un espai al servei de les entitats per a la divulgaciò, la promoció i la recerca de patrocinis. - EMPRENXCAT: La plataforma interactiva per els emprenedors i les emprenedores catalans. L' espai per cercar sinèrgies i difondre i promoure els teus projectes i productes. - ARREUXCAT- "EL LOBBY CATALÀ":. L'espai per els catalans i catalanes que desenvolupen les seves activitats arreu del món. Els nostres millors ambaixadors i ambaixadores! - VIDEOSFERAXCAT: Catalunya en versió original\tHome » Seccionsxcat » María Freiría » Barcelona, eix estratègic de les economies de futur al Mediterrani\nBarcelona, eix estratègic de les economies de futur al Mediterrani\tPublicat per: María Freiría Tags: ASCAME, barcelona, BEI, Econom�a, mediterrani, Negocis, Política, societat, UpM Data de publicació: October 23, 2011 | No hi ha comentaris\t0 Tot i la crisi econòmica, el que sembla una realitat bastant sòlida és la projecció de la ciutat de Barcelona com a capital dels negocis i l’economia emergent a l’àrea del Mediterrani.\nTot just, aquest cap de setmana es tanca l’edició 2011 del Barcelona Meeting Point, amb més de 120 mil visitants, crec que amb uns bons resultats pel que fa a la necessitat d’impulsar aquest espai d’interelació entre les empreses del sector de tot l’Estat espanyol, la banca i els inversos estrangers, per a reactivar i modernitzar una de les peces cabdals del nostre sistema productiu.\nAixí, durant la tardor Barcelona es posiciona com un dels destins preferents en l’organització d’events de gran trascendència en l’economia del futur. Segons dades de la consultora immobiliària Cushman&Wakefield, Barcelona és la sisena millor ciutat per instal·lar-hi un negoci, després de Londres, París, Frankfurt, Amsterdam i Berlín, segons el rànquing europeu elaborat anualment per la consultora. La capital catalana baixa una posició respecte el 2010, però es manté per damunt de Madrid, que s’enfila fins al setè lloc.\nMalgrat que continua sent la ciutat europea millor valorada en “qualitat de vida” i es consolida entre les tres amb més bona “marca” com a ciutat de negoci, Barcelona té encara deures pendents en matèria de telecomunicacions, transport internacional, accés als mercats i l’idioma. No obstant això, la bona notícia és que la Setmana Mediterrània de Líders Econòmics també tindrà lloc a la nostra ciutat del 21 al 25 de novembre, fixant el focus novament a Barcelona com a ciutat de negocis on es desenvolupen grans esdeveniments i debats que marcaran tendència de cara al futur.\nPel que sembla, més d’1.500 empresaris participaran en la cinquena Setmana Mediterrània de Líders Econòmics. El secretari de l’Associació de Cambres de comerç del Mediterrani ASCAME, Anwar Zibaoui, ha explicat en recents declaracions que aquesta cita s’ha consolidat com el “major esdeveniment econòmic, social i polític del Mediterrani i de la cooperació euromediterránea”.\nEntre els objectius d’aquestes jornades està crear un “gran fòrum” de trobada del món empresarial de l’àrea amb els poders públics i consolidar a Barcelona com a capital econòmica del Mediterrani.\nEn aquesta edició, Unió per a la Mediterrània (UpM ) presentarà els seus projectes per al Mediterrani i el Banc Europeu d’Inversions (BEI) farà públic un informe sobre la gestió públic-privada de les infraestructures.\nEn el fòrum participaran empresaris d’uns 15 sectors econòmics, amb prioritat en les energies renovables, les àrees relacionades amb la logística i el transport, en la construcció, i amb especial rellevància de l’habitatge social i el medi ambient.\nCrec que aquesta serà una oportunitat més, perquè Barcelona es situï al taulell del món global com una societat que aposta clarament per una economia sostenible i competitiva, però i també… per un model social de qualitat.\nBiografia: Diplomada en Turisme per la UDG, experta en Marketing i Comunicació\nHa treballat com a Consultora de Projectes Tic’s per a diverses administracions públiques. Ha estat Directora d’un Centre d’Informació Juvenil, i ha col·laborat en l’elaboració de múltiples programes adreçats a la joventut impulsats per Governs Locals, Autonòmics i Estatals. Ha estat Coordinadora de Projectes i Directora de Comunicació d'un projecte especialitzat en gènere i tic's. Actualment, exerceix com a professional indepenent a l'àmbit privat realitzant consultories sobre Reputació Digital, Branding per a empreses i entitats, Formació en Eines 2.0, assessora en diseny web i creació de continguts.Col·lbora amb diferents plataformes professionals i associatives relacionade amb el sector de les tic's, el networking de nous emprenedors, el gènere, la comunicació i la web 3.0\tСделать основным языком


Els somnis, somnis són, i l'erotisme, drama és? - erotic.cat\nEls somnis, somnis són, i l’erotisme, drama és?\nPensa en una pel·lícula eròtica. Ja? Ara digues-me, acaba sent un drama, veritat?\nEn una visió simplista podríem dir que la vida és una successió de drames amanida amb molts moments còmics, romàntics, extasiants, intensos, eròtics … Però com tot, sempre depèn del prisma des del qual es vegi la nostra pròpia realitat i què volem fer més notable en ella.\nEl que sembla una realitat universal és que les pel·lícules amb tints eròtics tenen una gran càrrega dramàtica, i en moltes ocasions fent que el drama sigui conseqüència de l’erotisme dels seus personatges, quasi demonitzant-ho, com si d’un càstig es tractés pel llibertinatge dels personatges.\nÉs l’erotisme un mitjà massa limitat com per ser fil conductor d’una pel·lícula sense que aquesta necessiti d’un final dramàtic?\nQuan fins a les pel·lícules còmiques tenen un punt de drama (doncs que tot surti sempre bé no passa ni a Disney), no és d’estranyar que les eròtiques també comptin amb això. Però a diferència de pel·lícules, del gènere que sigui, en què es mostren escenes de sexe més o menys intenses o explícites (acció, aventures, comèdies…), el erotisme en si sembla extremadament lligat al drama , com a pur accessori creat per vendre entrades i suportar un guió pobre.\nEntén-me, no espero un final amb festí de perdius on tots són feliços i marxen de la mà fins a l’horitzó. Espero una pel·lícula amb erotisme, on sigui aquest el que guiï la trama, potser que el seu missatge final no es redueixi en un avís sobre els perills de sucumbir a la carn, o que sigui un personatge més i no un recurs cinematogràfic, que animi a l’experimentació, a reconèixer aquests petits moments eròtics que poden trobar-se en qualsevol dia de la nostra vida, a fixar-nos en els detalls, a treballar el nostre erotisme i allò que està relacionat directament o indirectament i ens inquieta o ens intriga experimentar. Que si l’erotisme ha de donar un missatge, sigui positiu, inspirador.\nUna oda al plaer, probablement.\nPerò, ¿han existit alguna vegada pel·lícules merament eròtiques?\nRecordo, fa molts anys, veure alguna pel·lícula del que deien soft porn. Hi havia sexe, molt, però aquest era subtil dins de l’explícit, i acompanyava de forma natural la trama. Si els protagonistes acabaven devorant-se a petons al llit, o amb la roba pels turmells al graner no ho feien per desvetllar després una infidelitat, ni propiciar un xantatge, eren simplement persones comportant-se com a tals. Suposo que aquestes pel·lícules eren el més semblant al cinema eròtic allunyat d’un imminent drama, i pot ser que segueixin sent-ho.\nJa, el sexe segueix sent un pilar fort en el cinema i sèries, portant-nos grans i morboses escenes que ens han pogut excitar i hauran propiciat més d’una sessió de sexe a soles o en parella. Però… no són potser l’immensa majoria mancats d’erotisme, rendint al pur sexe, a la disbauxa de la passió més immediata, sense treballar el marc, el missatge…?\nEn una societat en la qual 50 Ombres de Grey es qualifica com cinema eròtic, ¿no estem venent sexe i drama amb l’etiqueta canviada, com esperant que ningú destapi el parany i es qüestioni si realment el sexe i l’erotisme estan íntimament lligats com ens fan creure?\nSi coneixes alguna pel·lícula eròtica que no sigui un drama, esperem els teus comentaris, mai és tard per descobrir joies del cinema eròtic.\nFoto de Karen Zhao\n12 novembre, 2018 - Gwen


L'Ibex-35 canvia de cavall: l'Operació Renzi (David Hernández Castro, Rebelión, 22.02.16) - L'HORA\nA finals del 2014 no era difícil endevinar quina seria l’aposta de l’Ibex-35 per a les Eleccions Generals de l’any següent. Fins que el PSOE no aconseguís remuntar el vol, el PP seguiria constituint la millor basa. Però Mariano Rajoy estava a anys llum d’aconseguir amb les seves pròpies forces un resultat similar al de l’any 2011. I Podem s’havia convertit en una amenaça seriosa per al poder. La fórmula per resoldre aquest doble problema va ser Ciutadans. D’una banda, suplint les mancances polítiques del PP, i de l’altra, tallant pel centre l’ascens electoral de Podem. Per tant, l’aposta de la trama que organitza la matriu del poder de l’Ibex-35, per parlar en els termes de Manolo Monereo i Héctor Illueca, va ser un govern de coalició entre el PP i Ciutadans, o més exactament, un govern en minoria del PP amb un acord d’investidura i d’estabilitat política amb Ciutadans. I no ens enganyem: gairebé li surt bé. La suma del PP i Ciutadans es va quedar a només 13 diputats de la majoria absoluta, un resultat que podria haver-se aconseguit si els percentatges haguessin estat lleugerament diferents en algunes províncies. La campanya política es va marcar dos objectius: en primer lloc, garantir que Ciutadans obtingués un resultat prou ampli com per apuntalar un govern del PP; i en segon lloc, afavorir la fragmentació del camp de l’esquerra per tal d’impedir que cap dels seus actors tingués la suficient força com per liderar un govern de canvi. El segon objectiu es va aconseguir, però el fracàs en el primer va crear una situació de bloqueig sense precedents en el nostre sistema parlamentari.\nEl desconcert inicial es va traduir en una cadena de declaracions on alguns pròcers de la trama invocaven la Gran Coalició entre grans escarafalls. Però aquesta fórmula aviat s’ha mostrat inviable, i tampoc constitueix una solució a llarg termini. Per començar, es necessitava el concurs de Pedro Sánchez, que no semblava molt disposat a beure aquesta copa. Però fins i tot encara que ho hagués estat, no hauria deixat de ser un pegat, perquè el PSOE no hauria pogut sobreviure a un acord d’estabilitat política amb un PP assetjat per innombrables fronts de corrupció. Si la Gran Coalició es consumés a Espanya, el bipartidisme aixecaria l’acta de la seva pròpia defunció. Seria inevitable que l’opinió pública es polaritzés entre el PP i Podem, i atès que el més probable és que les retallades i els processos judicials segueixin multiplicant-se durant els propers anys, no seria gens estrany que Podem aconseguís reproduir els èxits de Syriza. Fins i tot encara que es tractés d’un govern de tall tecnocràtic, afavorit per personalitats independents i beneït pel cap d’Estat, el risc de polarització de l’opinió pública entre el PP i Podem seria massa gran. L’Operació Monti, al nostre país, no donaria els mateixos resultats que a Itàlia. Però no cal oblidar que, al cap i a la fi, qui ha tornat l’estabilitat política a Itàlia no ha estat Mario Monti, sinó Matteo Renzi. Una fórmula que podria funcionar a Espanya. Encara que per això, l’Ibex-35 ha de canviar de cavall.\nUna de les lliçons que podem extreure del fallit procés d’investidura és que Pedro Sánchez pot triomfar allà on Mariano Rajoy ha fracassat. La seva capacitat de negociació és molt més gran. És cert que si tot transcorre segons el previst, Pedro Sánchez tampoc aconseguirà tirar endavant la seva investidura, però la situació seria molt diferent si es trobés en el lloc de Mariano Rajoy, i en lloc de 46 diputats, només n’hagués de reunir 13, després d’haver arribat a un acord amb Ciutadans. No hi ha dubte que Podem, que aspira a ocupar l’espai polític del PSOE, podria oposar-s’hi malgrat tot. Però altres forces polítiques com Compromís, el PNB, o IU, no tenen cap raó per suportar l’enorme pressió que el vell i eficaç discurs de la «pinça» deixaria caure sobre ells. I menys en un escenari on els resultats del PSOE haguessin millorat respecte al 20-D. L’any 2004, José Luis Rodríguez Zapatero va ser investit president amb el vot a favor d’ERC, IU, CC, BNG i CHA, i l’abstenció de CiU, PNB, EA i Nafarroa Bai. Cal esperar que si Zapatero va aconseguir treure partit de l’antipatia generalitzada que els grups parlamentaris sentien llavors per Mariano Rajoy, Pedro Sánchez sigui capaç de fer el mateix amb un Mariano Rajoy que carrega sobre les seves espatlles dotze anys més d’antipatia.\nSi Pedro Sánchez i Albert Rivera aconseguissin reunir en una segona convocatòria electoral els 163 diputats que ara estan alineats darrere d’Albert Rivera i Mariano Rajoy, és de suposar que el líder socialista no tindria problemes per aconseguir els 13 diputats que li faltarien per a la majoria absoluta. Mariano Rajoy li ha dit recentment a Cameron que el més probable és que hi hagi noves eleccions el 26 de juny. Això vol dir que la trama disposa de quatre mesos per posar en marxa una operació política de gran abast: aconseguir que entre el PSOE i Ciutadans sumin almenys 160 diputats, és a dir, 30 més dels que ara tenen. Si la nostra interpretació és correcta, la campanya política hauria de desplegar-se en diverses direccions. En primer lloc, perquè Ciutadans pugui créixer, cal laminar al PP. És d’esperar que en les properes setmanes presenciem com els mitjans conservadors es passen amb armes i bagatges a l’opció d’Albert Rivera, no només encimbellant les virtuts de Ciutadans, sinó també, i aquesta és la novetat en relació al 20-D, soscavant les bases de suport del PP. Perquè l’aposta de l’Ibex-35 pugui quallar, no n’hi ha prou amb que augmenti la simpatia cap al partit d’Albert Rivera: el PP ha de enfonsar-se. En segon lloc, Pedro Sánchez ha d’assolir l’estatura d’home d’Estat. S’iniciarà una campanya mediàtica per convertir-lo en la figura de consens que pugui treure el país del seu mal pas polític. Les veus crítiques al PSOE seran silenciades. I el Congrés previst pel maig s’hauria de convertir en un passeig triomfal. Finalment, i en tercer lloc, el més difícil: perquè el PSOE pugui créixer, Podem s’ha de enfonsar. Per a això, veurem com arrenca una operació mediàtica que deixarà caure sobre Pablo Iglesias tota la responsabilitat del naufragi del «Govern del canvi». I no només això. La virulència dels mitjans de la trama serà molt més implacable que la que hem conegut fins ara. No hi haurà, en aquest cas, cap ponderació dels mitjans, perquè a diferència del 20-D, l’objectiu ja no és fragmentar els resultats del camp de l’esquerra, sinó laminar Podem per polaritzar el vot cap al PSOE. Una situació que podria tenir un beneficiari indirecte: Alberto Garzón. Igual que als anys noranta alguns mitjans de la dreta, amb la finalitat de desgastar el Govern de Felipe González, es van convertir en la caixa de ressonància de Julio Anguita, avui podria passar que aquests mateixos mitjans es converteixin en la caixa de ressonància d’Alberto Garzón, amb la finalitat de soscavar Podem per la seva esquerra. Però en qualsevol cas, no serà aquí on es dirimeixi la batalla crucial. El més important serà la disputa per la borsa de vots que Podem li ha arrabassat al PSOE. I aquests vots només poden iniciar el viatge de tornada si Pablo Iglesias es converteix en el centre d’una campanya d’assetjament mediàtic que radicalitzi la seva imatge política, alhora que l’estatura de Pedro Sánchez s’eleva fins a ocupar la «centralitat» del camp de l’alternativa política.\nL’èxit d’aquesta operació política és difícil de predir. Però té més cartes a favor que en contra. D’una banda, la dificultat per formar grups parlamentaris propis al Congrés provocarà que les aliances territorials de Podem s’esquerdin. A València, i pot ser que també a Catalunya, i potser a Galícia, Podem haurà de decidir si «encasta» els seus candidats com a independents a les llistes de les forces territorials, o competeix, dividint el vot, amb la seva pròpia marca. A més, la transferència de vots del PP a Ciutadans no sembla molt difícil d’aconseguir. Només desplaçant un 4% del vot podrien moure entre 15 i 20 diputats a la formació d’Albert Rivera. Els altres 15 diputats que hauria d’aportar Pedro Sánchez podrien obtenir-se si aconsegueix esgarrapar entre un 3% i un 4% de vots a Podem, cosa que ara sembla impossible, però que podria materialitzar-se en el context d’una campanya agressiva que es prolongui durant quatre mesos .\nSi aquesta operació surt bé, la trama hauria aconseguit donar la volta a la truita. D’estar trucant a les portes del cel, Podem passaria a convertir-se en la quarta força política, per darrere del PP, PSOE i Ciutadans. El PP quedaria molt desgastat, però es convertiria en el cap de l’oposició, i un cop apartat Mariano Rajoy del poder i depurats tots els polítics implicats en trames de corrupció podria iniciar un procés de renovació que encimbellarà la generació política de Cristina Cifuentes. El bipartidisme estaria salvat, i el PP podria aspirar a recuperar el poder el 2020. Pel que fa a Podem, la seva estratègia del tot o res podria passar-li factura. Una segona convocatòria electoral que tingués com a resultat un descens de 5 punts (i poden ser més, si no es computen al seu favor els vots de les aliances territorials), podria caure com un totxo sobre les expectatives dels seus seguidors. En gran part, el fenomen Podem és una bombolla que s’ha inflat per l’expectativa de l’èxit electoral. El temps transcorregut des de la seva irrupció és encara massa breu com perquè hi hagi arrelat al seu interior una base militant amb capacitat per suportar derrotes. En això, té molt a aprendre d’IU. Però mentrestant, un descens significatiu del seu grup parlamentari i una pèrdua de la iniciativa política a favor de Pedro Sánchez pot convertir els seus propers quatre anys al Congrés en una autèntica travessia del desert. El PP ha deixat el llistó tan baix que Pedro Sánchez no s’haurà d’esforçar gaire per convertir-se, com va dir Pablo Iglesias de José Luis Rodríguez Zapatero, «en un referent progressista mundial».\nEl marge de maniobra de Podem és estret, i molt més si persisteix en l’estratègia de la màquina electoral. La seva forma d’organització li ha permès dotar-se d’una gran operativitat i una capacitat extraordinària d’adaptar-se a l’evolució dels esdeveniments. Però davant d’un canvi en el teatre d’operacions polítiques com el que s’acosta, necessitarà alguna cosa més que un bon aparell de comunicacions. En concret, múscul organitzatiu i una forta base social que li permeti contrarestar el buit o l’hostilitat dels mitjans de comunicació que fins ara li donaven pista. Podem ha centrat la seva estratègia política en les aliances territorials, però el que de veritat necessita és una aliança social. Sense mobilització social, no hi haurà canvi polític. Iglesias ha perfilat la seva estratègia política pensant que la Gran Coalició es convertiria en el brou de cultiu d’aquesta mobilització durant els propers quatre anys. Però, i si en lloc de l’Operació Monti el que s’acosta és l’Operació Renzi? Està Pablo Iglesias en millors condicions que Julio Anguita per sobreviure a la campanya de la «pinça»?


«Amb les cançons busco emocionar la gent tant com m’emociono jo» - Empordà\nNil Moliner Cantant i compositor\n«Amb les cançons busco emocionar la gent tant com m’emociono jo»\n«A mi no m’agrada dir-li concert, prefereixo dir-li xou. La gent ve a desconnectar»\nRoses | 31·07·21 | 09:00\nNil Moliner diu que, per a ell, la música és la seva religió STEVEN BERNHARD\nNil Moliner és cantant i compositor, i fa un any va reeditar el seu disc Bailando en la batalla: Ahora más que nunca. El músic es troba en plena activitat -la seva gira porta el nom de Gira zero- i en el seu calendari de concerts figura, aquesta mateixa setmana, el festival Sons del Món de Roses.\nEl músic de Sant Feliu de Llobregat actua l’1 d’agost a les 10 de la nit a la Ciutadella de Roses, en el marc del Festival Sons del Món. Aquest serà el seu primer concert a l’Alt Empordà.\nVa començar penjant covers d’altres artistes a les xarxes socials. Si aleshores algú li hagués dit l’èxit que està tenint ara, s’ho hauria cregut?\nDoncs la veritat és que no ho sé. Jo crec que no m’ho hauria cregut. Vaig començar fent versions i, paral·lelament, tenia el meu grup Cybee. Vam editar dos discos i, a poc a poc, he anat aprenent de què es tractava tot això de la música.\nQuè busca amb les seves cançons?\nPer fer les meves cançons em fixo en coses que em passen, i, al final, sempre acabo dient que el meu disc Bailando en la batalla és autobiogràfic. Només sé escriure sobre aquelles coses que em passen, i són trossets de mi mateix. Busco emocionar la gent de la mateixa manera com m’emociono jo i, alhora, busco que les persones que m’escolten es puguin fer seves les meves cançons\nA més, una de les característiques de les seves composicions és que són molt positives.\nDoncs sí. Per circumstàncies de la vida entens que hem vingut aquí a passar una estona i aquesta estona ha de ser com més divertida possible millor. No escric pensant a fer cançons optimistes, però al final escric parts de mi mateix, i és per això que contenen aquest Nil més optimista.\nLa cançó Soldadito de Hierro va ser tot un fenomen mediàtic. Per què creu que va tenir tant d’èxit?\nTant de bo i ho sabés, perquè aplicaria la mateixa fórmula a tot arreu. Crec que és molt simple i molt de veritat, perquè té una guitarra, una veu i res més. Crec que aquestes cançons tan crues i despullades acaben arribant més. La gent se la va fer seva, aquesta cançó, i la va fer gran.\nFa un any va reeditar el seu disc Bailando en la batalla: Ahora más que nunca. Com va ser?\nVa ser una experiència molt bonica. El disc va sortir el mes de febrer del 2020 i ens van confinar justament el mes següent, i el disc també va quedar confinat. Li faltava una empenta i vaig prendre’m el luxe de reeditar-lo, de treure cançons noves i d’incloure col·laboracions de companys i companyes. Em va fer molta il·lusió.\nA part dels seus temes, també en fa per altres artistes.\nDoncs sí! El fet de compondre cançons per a altres artistes m’agrada molt. Evidentment, és diferent de quan escrius per a tu. M’agrada molt fer-ho perquè coneixes a gent nova, a l’artista amb el qual estàs treballant, et despulles mútuament líricament i emocional. És molt bonic conèixer una altra persona a través de la música.\nPer poder escriure aquests temes has de conèixer l’altra persona, no?\nSí. De fet, he escrit cançons amb amics i amb gent que acabava de conèixer. Quan t’acabes de conèixer sorgeix aquesta part en què t’expliques què és allò que vol expressar aquesta persona, i s’ha d’obrir per explicar-te aquella situació i perquè la puguis entendre bé. És un exercici de confiança a cegues que marca un precedent, ja que aquella situació que esteu compartint és pot dir que queda marcada per sempre.\nFa dos mesos va treure a la llum el seu primer tema en català, Som ocells. D’on neix?\nNeix, per una banda, de donar les gràcies a una relació i, a més, perquè tenia moltes ganes de treure una cançó en català. És veritat que en tinc moltes més d’escrites, però necessitava trobar el moment perfecte perquè sortís i també havia de ser la cançó perfecta. Volia sortir amb una cançó que m’emocionés molt i vaig sentir que Som ocells havia de ser el primer tema meu en català, i així va ser com el vam treure. Estic molt content que allà on anem, inclús fora de Catalunya, la gent canta aquesta cançó i també l’espera. I el fet que hi hagi gent que no entén el català i que busqui la traducció de la lletra per entendre-la em sembla magnífic.\nDeia que tenia altres cançons en català que encara no ha fet públiques, les podrem escoltar aviat?\nNo ho sé! Són coses que van lligades amb la part emocional. Com és evident, jo seguiré escrivint en català perquè és la meva llengua, però ara per ara no n’hi ha cap a la vista per publicar.\nParlant d’últimes cançons, fa unes setmanes va treure Solo. Quina rebuda està tenint aquest tema?\nLa veritat és que està sent molt bona, la rebuda! Solo va sortir per sorpresa perquè vaig avisar el dia abans. Va ser molt bona la reacció de la gent. És una cançó que parla de la soledat, que és quelcom que fa por trobar-te i a la qual fa por haver-te d’enfrontar.\nDarrerament, també va col·laborar en el disc de comiat de Txarango, El gran ball. Com va ser per a vostè personalment aquesta experiència de fer aquesta col·laboració amb la cançó Somriurem?\nMolt bé! Per a mi Txarango, des del principi, són una gent que m’han ajudat moltíssim sempre, ja quan estava amb el grup Cybee i també quan jo vaig començar la carrera en solitari. Sempre han estat allà i m’han ajudat moltíssima. Va ser un plaer que comptessin amb mi per participar en aquest disc. Txarango és, sens dubte, sinònim de bona gent, de compartir i d’estimar tot allò que ens envolta. He après molt d’ells i estic molt feliç de poder participar al seu costat.\nEl passat mes de maig va rebre el premi a Millor Àlbum segons RAC105. Felicitats! Com valora que li hagin fet aquest reconeixement?\nCrec que els premis són un reconeixement i una recompensa per a tot l’equip, i per a tothom que ha participat en aquest projecte, i més essent el premi a millor àlbum. Millor àlbum implica un disseny, una fotografia, una producció, uns músics... hi ha molta gent al darrere i és un premi per a tots ells.\nQuè és la música per a vostè?\nLa música per mi és una manera de viure i d’entendre la vida. Sempre dic que la música és la meva religió. La meva música mai la puc ni vull definir. No vull etiquetar-me perquè seria posar-me murs, i no té cap sentit. Per a mi la música és llibertat. Evidentment, sí que estaria dins del marge del pop-rock, però és tan ampli que si algun dia vull fer una cançó més flamenca, o un soul, o un funky la faré.\nActua al Festival Sons del Món de Roses. Com ha plantejat el concert a l’escenari de la Ciutadella de Roses?\nA mi no m’agrada dir-li concert, prefereixo dir-li xou. És un espectacle, on la gent ve a desconnectar i viure moltíssimes experiències més enllà de la música. Sempre busco emocionar la gent i no deixar ni un moment de distracció, i que el públic tingui tota l’estona els ulls sobre l’escenari. A tots els concerts hi ha sorpreses.\nI què se li presenta en el futur?\nHi haurà nova música, un nou disc a l’octubre que es dirà «Un secreto al que gritar». Seria aquell secret que tothom té dins i que fa que pugui cridar-lo, sentir aquesta eufòria quan t’expliquen allò que t’agrada escoltar.